SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.309

**2022. gada 14. jūnijā plkst. 10.00**

Videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

**uzaicinātās personas:**

**1. Grozījumi Nacionālās drošības likumā ( 1521/Lp13), 2. lasījums, steidzams.**

* Aizsardzības ministrijas valsts sekretārs **Jānis Garisons**
* Aizsardzības ministrijas Juridiskā departamenta direktores vietniece **Sanda Vistiņa**
* Ārlietu ministrijas parlamentārā sekretāre **Zanda Kalniņa-Lukaševica**
* Ārlietu ministrijas Drošības politikas departamenta Eiroatlantiskās drošības nodaļas vadītāja **Anda Mende**
* Ārlietu ministrijas Sankciju nodaļas vadītāja **Sabīne Janisela**
* Ekonomikas ministrijas valsts sekretārs **Edmunds Valantis**
* Ekonomikas ministrijas Juridiskā departamenta direktors **Kaspars Lore**
* Ekonomikas ministrijas Tiesiskā nodrošinājuma nodaļas vadītājs **Haralds Skarbnieks**
* Ekonomikas ministrijas Tiesiskā nodrošinājuma nodaļas juriste **Jevgenija Fedosova**

**2. Grozījumi Nacionālo bruņoto spēku likumā ( 1522/Lp13), 2. lasījums, steidzams.**

* Aizsardzības ministrijas valsts sekretārs **Jānis Garisons**
* Aizsardzības ministrijas Juridiskā departamenta direktores vietniece **Sanda Vistiņa**
* NBS pārstāvis
* Ārlietu ministrijas parlamentārā sekretāre **Zanda Kalniņa-Lukaševica**
* Ārlietu ministrijas Drošības politikas departamenta Eiroatlantiskās drošības nodaļas vadītāja **Anda Mende**
* Ārlietu ministrijas Sankciju nodaļas vadītāja **Sabīne Janisela**

**3. Grozījumi Politisko partiju likumā ( 1431/Lp13), 2. lasījums, steidzams.**

* Tieslietu ministrijas parlamentārā sekretāre **Ilona Kronberga**
* Tieslietu ministrijas Valststiesību departamenta direktore **Sanita Armagana**
* Tieslietu ministrijas Valststiesību departamenta Starptautisko publisko tiesību nodaļas vadītāja **Sandra Vīgante**
* Tieslietu ministrijas Civiltiesību departamenta direktore **Dagnija Palčevska**
* Tieslietu ministrijas Valststiesību departamenta juriskonsulte **Agnese Sermā**
* Ģenerālprokuratūras Darbības kontroles un starptautiskās sadarbības departamenta Prokuratūras funkciju īstenošanas koordinācijas nodaļas prokurors **Salvis Rūtiņš**
* Ģenerālprokuratūras Personu un valsts tiesību aizsardzības departamenta tiesās izskatāmo civillietu nodaļas prokurore **Daina Stirāne**
* KNAB Trešās pārvaldes (Administratīvi procesuālo izmeklēšanu pārvalde) priekšnieks **Andris Donskis**
* KNAB Trešās pārvaldes Pirmās nodaļas (Politisko organizāciju pārkāpumu izmeklēšanas nodaļa) priekšnieka p.i. **Karīna Poļanska**
* KNAB Pirmās pārvaldes Pirmās nodaļas (Politikas plānošanas nodaļa) priekšniece **Inese Zelča**

**citas personas:**

**Saeimas Juridiskā biroja vecākie juridiskie padomnieki Līvija Millere un Gatis Melnūdris**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Inese Silabriede, Māris Veinalds, Egita Kalniņa un Brenda Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījumi Nacionālās drošības likumā ( 1521/Lp13), 2. lasījums, steidzams.**

**2. Grozījumi Nacionālo bruņoto spēku likumā ( 1522/Lp13), 2. lasījums, steidzams.**

**3. Grozījumi Politisko partiju likumā ( 1431/Lp13), 2. lasījums, steidzams.**

**4. Dažādi.**

J.Rancāns atklāj sēdi un iepazīstina ar izskatāmo darba kārtību.

**1. Grozījumi Nacionālās drošības likumā ( 1521/Lp13), 2. lasījums, steidzams.**

J.Rancāns informē, ka minētais likumprojekts izskatāms steidzamības kārtā. Paziņo, ka par izskatāmo likumprojektu saņemti 3 priekšlikumi no ekonomikas ministres Ilzes Indriksones (saņemti pēc priekšlikumu iesniegšanas termiņa, tiek lūgts virzīt kā komisijas priekšlikumus), un aicina deputātus tos izskatīt. Dod vārdu priekšlikumu autoriem – Ekonomikas ministrijai.

**Nr.1** – Ekonomikas ministres I.Indriksones priekšlikums – Izteikt likumprojekta nosaukumu ieteiktā redakcijā (iesniegts 14.06.2022.).

**Nr.2** – Ekonomikas ministres I.Indriksones priekšlikums – Papildināt likumprojektu ar 2., 3., 4., 5. un 6. pantu, līdzšinējo grozījumu uzskatot par likumprojekta 1. pantu, ieteiktā redakcijā (iesniegts 14.06.2022.).

**Nr.3** – Ekonomikas ministres I.Indriksones priekšlikums – Papildināt likumprojektu ar spēkā stāšanās nosacījumu ieteiktā redakcijā (iesniegts 14.06.2022.).

**E.Valantis** informē, ka grozījumi nepieciešami, ņemot vērā Krievijas militāro iebrukumu Ukrainā un to, ka Krievijas Federācija rupji pārkāpj starptautisko tiesību normas, kas ievērojami apdraud ES, tai skaitā arī Latvijas drošību un stabilitāti. Baltkrievijas Republika, sniedzot atbalstu šādai rīcībai, ir uzskatāma par Krievijas sabiedroto un arī par līdzatbildīgu uzsāktajā militārajā uzbrukumā. NDL nosaka komersantus, kuriem ir izšķiroša nozīme nacionālajā drošībā (ir virkne nosacījumu un procedūru, kādā veidā valsts pārliecinās, lai šīs kapitālsabiedrības ir lojālas pret Latviju, pret Latvijas tautsaimniecību). Regulējumu nepieciešams papildināt, liedzot Krievijas, Baltkrievijas valsts uzņēmumiem un pilsoņiem kontrolēt Latvijā reģistrēto komercsabiedrību. Ir tieša korelācija ar situāciju energoapgādes jomā (īpaši gāzes jomā) – ir īpaši svarīgi, lai potenciālo risku gadījumā netiktu pārtrauktas gāzes piegādes. Lūdz steidzamību.

**K.Lore** papildina, ka priekšlikumi tapuši saistībā ar pēdējo mēnešu agresīvo rīcību no Krievijas Federācijas puses un izteikto retoriku attiecībā pret valstīm, kas sniedz atbalstu Ukrainai. Nepieciešams noteikt ierobežojumus attiecībā uz dalību nacionālajai drošībai nozīmīgā komercsabiedrībā atkarībā no valstiskās piederības, kā arī ierobežojumus patiesa labuma guvēja valstiskai piederībai.

**L.Millerei** nav konceptuālu iebildumu par grozījumu nepieciešamību, šādi ierobežojumi varētu būt attaisnojami. Ņemot vērā to, ka pamatojums netiek ietverts anotācijā, norāda, ka būtu svarīgi, lai, ziņojot par likumprojektu attiecīgajā Saeimas sēdē, publiski izskanētu grozījumu nepieciešamības pamatojums un vērtējums par atbilstību Satversmei. Par 2. un 3. priekšlikumu konceptuālu iebildumu nav. Par 1. priekšlikumu – tam nav nozīmes, jo, pat ja tas netiktu atbalstīts, tad likumprojektā pēc tam būtu nobalsoti vairāki grozījumi, tad redakcionāli jebkurā gadījumā nosaukums mainītos.

*Notiek sēdes dalībnieku diskusija par izskatāmajiem priekšlikumiem.*

**J.Rancāns** aicina deputātus atbalstīt šos priekšlikumus, veidojot komisijas priekšlikumus par katru atsevišķo normu iesūtītajā redakcijā, izņemot 38. panta 1.1 daļā vārdu “piederīgie” aizstājot ar vārdu “pilsoņi”.

*Deputāti atbalsta komisijas priekšlikumu veidošanu.*

J.Rancāns informē, ka visi priekšlikumi ir izskatīti.

J.Rancāns aicina deputātus balsot un atbalstīt likumprojektu kopumā otrajam galīgajam lasījumam.

*Notiek balsošana.*

*Par – 9 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Šteins, Z.Tretjaka, A.Zakatistovs); pret – 1 (M.Možvillo).; atturas – nav.*

*Deputāti atbalsta likumprojekta virzīšanu otrajam lasījumam.*

**LĒMUMS:**

- atbalstīt likumprojektu “Grozījumi Nacionālās drošības likumā” (1521/Lp13) un virzīt to izskatīšanai Saeimas sēdē otrajā lasījumā.

**2. Grozījumi Nacionālo bruņoto spēku likumā ( 1522/Lp13), 2. lasījums, steidzams.**

J.Rancāns informē, ka šis minētais likumprojekts ir saistītais likumprojekts un arī izskatāms steidzamības kārtā. Paziņo, ka par izskatāmo likumprojektu priekšlikumi nav saņemti, bet ierosina likumprojektā iekļaut normu par spēkā stāšanās nosacījumu, lai to salāgotu ar iepriekš atbalstīto Nacionālās drošības likumu, un aicina deputātus atbalstīt komisijas priekšlikuma veidošanu, nosakot, ka likums stājas spēkā nākamajā dienā pēc tā izsludināšanas.

L.Millere piekrīt.

*Deputāti atbalsta minētā komisijas priekšlikuma veidošanu.*

J.Rancāns aicina deputātus balsot un atbalstīt likumprojektu kopumā otrajam galīgajam lasījumam.

*Notiek balsošana.*

*Par – 10 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, Z.Tretjaka, A.Zakatistovs); pret – nav; atturas – nav.*

*Deputāti atbalsta likumprojekta virzīšanu otrajam lasījumam.*

**LĒMUMS:**

- atbalstīt likumprojektu “Grozījumi Nacionālo bruņoto spēku likumā” (1522/Lp13) un virzīt to izskatīšanai Saeimas sēdē otrajā lasījumā.

**3. Grozījumi Politisko partiju likumā ( 1431/Lp13), 2. lasījums, steidzams.**

J.Rancāns informē, ka minētais likumprojekts izskatāms steidzamības kārtā. Paziņo, ka par izskatāmo likumprojektu ir saņemti 14 priekšlikumi, un aicina sākt to izskatīšanu numuru secībā. Gadījumā, ja līdz plkst.11.50 nebūtu izskatīti visi, piedāvā komisijai turpināt priekšlikumu izskatīšanu plkst.14.00.

*Deputātiem nav iebildumu.*

**Nr.1** – Saeimas deputāta M.Možvillo priekšlikums – Papildināt 7. pantu ar ceturto daļu ieteiktā redakcijā.

**J.Rancāns** ierosina izrunāt arī 2., 3. un 4. priekšlikumu, jo visi šie priekšlikumi ir jāskata kopsakarā.

**M.Možvillo** informē, ka vēlas pantu papildināt, konkrēti pasakot, ka partijām savā darbībā aizliegts publiski slavināt, noliegt vai attaisnot genocīdu, noziegumu pret cilvēci, noziegumu pret mieru, kara noziegumu.

**D.Palčevska** komentē, ka regulējums būtu jāsalāgo pēc analoģijas ar Biedrību un nodibinājumu likumu, lai nodrošinātu vienveidīgu tiesu praksi un procesuālo kārtību, jo jebkura politiskā partija ir arī biedrība.

**J.Rancāns** skaidro, ka NDK priekšlikums ir līdzīgs TM priekšlikumam, bet tam vēl ir piektā daļa. Iesaka atbalstīt šo priekšlikumu, jeb, ja nepieciešams ko mainīt, tad veidot no tā komisijas priekšlikumu.

**D.Stirāne** iebilst, ka TM piedāvātās normas piemērošana praksē varētu radīt neskaidrības, uzskata, ka normu nepieciešams precizēt.

**G.Melnūdris** informē, ka varētu atbalstīt NDK priekšlikumu, norāda, ka TM priekšlikums ir modificēts no Biedrību un nodibinājumu likuma. Tas būtu atbalstāms daļēji un būtu integrējams NDK priekšlikumā.

**J.Rancāns** rezumē, ka tādā gadījumā arī M.Možvillo priekšlikums būtu daļēji atbalstīts NDK priekšlikumā. 3. priekšlikums nav balsojams (nav subjekts).

**R.Bergmanis** piedāvā veidot komisijas priekšlikumu no visiem šiem priekšlikumiem.

**J.Rancāns** piekrīt, ka tā būtu precīzāk.

**G.Melnūdris** arī piekrīt, uzsverot, ka pretējā gadījumā iznāk, ka Krimināllikums nedarbojas (tur jau šie noziegumi ir uzskaitīti, nav nepieciešams atkārtot).

**E.Šnore** ierosina neiekļaut kara propagandu, kā arī vajadzētu arī aizliegt vērsties pret Ukrainas un citu demokrātisko valstu (arī Latvijas) teritoriālo nedalāmību un neatkarību.

**G.Melnūdris** norāda, ka Latvija ir demokrātiska republika un šāda iespēja principā nav pieļaujama – partija tiks likvidēta uzreiz.

**D.Stirāne** iesaka ņemt to redakciju, kas bija TM, jo NDK priekšlikumā tā trūkst.

**G.Melnūdris** komentē, ka komisijas priekšlikums jāveido no TM priekšlikuma un tas jāpapildina ar NDK priekšlikuma piektās daļas redakciju.

*Notiek sēdes dalībnieku diskusija par priekšlikumiem.*

**J.Rancāns** aicina deputātus daļēji atbalstīt izrunātos priekšlikumus, veidojot komisijas priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***daļēji******atbalstīts, iekļaujot komisijas priekšlikumā****.*

**Nr.2** – Tieslietu ministrijas parlamentārās sekretāres I.Kronbergas priekšlikums – Papildināt 7. pantu ar ceturto daļu ieteiktā redakcijā.

*Priekšlikums* ***Nr.2*** *komisijā* ***daļēji******atbalstīts, iekļaujot komisijas priekšlikumā****.*

Nr.3 – Ģenerālprokuratūras priekšlikums – vērš uzmanību, ka no Likumprojekta (Politisko partiju likuma 7. panta ceturtās daļas) neizriet, ka darbībai, kas vērsta uz “citas demokrātiskas valsts iekārtas vardarbīgu grozīšanu”, ir sasaistāma ar potenciālu Latvijas Republikas drošības apdraudējumu, lai konstatētu, ka partija ir pārkāpusi 7. panta ceturtajā daļā noteikto aizliegumu. Ģenerālprokuratūras ieskatā, nekonkretizējot minēto normu, šāda redakcija praksē var radīt pārpratumus un nevēlamas interpretācijas, apgrūtinot regulējuma piemērošanu. Līdz ar to Ģenerālprokuratūra ierosina Likumprojektā precīzi izteikt aizliegumu politiskajai partijai savā darbībā vērsties pret citu valstu neatkarību vai izteikt vai izplatīt priekšlikumus par citas valsts iekārtas grozīšanu, ja šāda darbība apdraud Latvijas Republikas drošību.

*Priekšlikums* ***Nr.3*** *komisijā* ***nav balsojams****.*

Nr.4 – Saeimas Nacionālās drošības komisijas priekšlikums – Papildināt 7. pantu ar ceturto un piekto daļu ieteiktā redakcijā.

*Priekšlikums* ***Nr.4*** *komisijā* ***daļēji******atbalstīts, iekļaujot komisijas priekšlikumā****.*

Nr.5 – Saeimas Nacionālās drošības komisijas priekšlikums – Izteikt 38. panta pirmo daļu ieteiktā redakcijā.

G.Melnūdris piedāvā apvienot 5. un 6. priekšlikumu, izveidojot komisijas priekšlikumu, papildinot 5. priekšlikuma redakciju aiz vārda “iestāde” ar vārdu “prokurors” (jo prokuratūru nevar nosaukt par valsts drošības iestādi).

**J.Rancāns** aicina deputātus atbalstīt minētos priekšlikumus un komisijas priekšlikuma veidošanu.

I.Klementjevs vēlas balsojumu.

*Notiek balsošana.*

*Par – 7 (J.Rancāns, E.Šnore, R.Bergmanis, A.Latkovskis, M.Možvillo, M.Šteins, A.Zakatistovs); pret – nav; atturas – 2 (I.Klementjevs, Z.Tretjaka); A.Bašķis – nav sasniedzams.*

*Priekšlikums* ***Nr.5*** *komisijā* ***atbalstīts, iekļaujot komisijas priekšlikumā****.*

**Nr.6** – Tieslietu ministrijas parlamentārās sekretāres I.Kronbergas priekšlikums – Papildināt 38. panta pirmo daļu aiz vārdiem "partiju reģistra iestāde" ar vārdu "prokurors".

*Priekšlikums* ***Nr.6*** *komisijā* ***atbalstīts, iekļaujot komisijas priekšlikumā****.*

Nr.7 – Saeimas Nacionālās drošības komisijas priekšlikums – Papildināt 38. panta otro daļu ar teikumu ieteiktā redakcijā.

G.Melnūdrim nav iebildumu, priekšlikums atbilst labai pārvaldībai (brīdinājums nav sods).

*Notiek sēdes dalībnieku diskusija par priekšlikumu.*

**J.Rancāns** aicina deputātus daļēji atbalstīt šo priekšlikumu un veidot komisijas priekšlikumu.

*Deputātiem nav iebildumu.*

*Priekšlikums* ***Nr.7*** *komisijā* ***daļēji******atbalstīts, iekļaujot komisijas priekšlikumā****.*

Nr.8 – Saeimas Nacionālās drošības komisijas priekšlikums – Izteikt 38. panta trešo daļu ieteiktā redakcijā.

L.Melnūdris norāda, ka nav skaidrs, kas domāts ar vārdu “iestāde”.

J.Rancāns skaidro, ka tā būtu iestāde, kas konstatējusi pārkāpumu.

L.Melnūdris ierosina vārdu “iestāde” aizstāt ar vārdiem “atbildīgā institūcija”.

*Notiek sēdes dalībnieku diskusija par priekšlikumu.*

J.Rancāns piedāvā papildināt panta redakciju aiz vārda “iestāde” ar palīgteikumu “kura konstatējusi pārkāpumu”.

**J.Rancāns** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.8*** *komisijā* ***daļēji******atbalstīts, iekļaujot komisijas priekšlikumā****.*

**Nr.9** – Tieslietu ministrijas parlamentārās sekretāres I.Kronbergas priekšlikums – 45. pantā: papildināt pirmo daļu ar 1.1 apakšpunktu ieteiktā redakcijā; izslēgt 3. un 4. daļu.

**D.Palčevska** informē, ka pēc analoģijas ar 7. pantu (kas tagad papildināts ar ceturto un piekto daļu), arī 45. pantā vajadzētu iekļaut šo papildu kritēriju (ja partija pārkāpj šo aizliegumu, tad var izbeigt partijas darbību – jāieliek atsauce uz 7. panta ceturto un piekto daļu).

**J.Rancāns** komentē, ka šis priekšlikums ir līdzīgs ar NDK 10. priekšlikumu, tādēļ jāskata kopsakarā.

**G.Melnūdris** iesaka daļēji atbalstīt TM redakciju, iekļaujot NDK priekšlikumā, un veidot komisijas priekšlikumu.

*Notiek sēdes dalībnieku diskusija par priekšlikumu.*

**J.Rancāns** aicina deputātus daļēji atbalstīt šo priekšlikumu un veidot komisijas priekšlikumu.

*Deputātiem nav iebildumu.*

*Priekšlikums* ***Nr.9*** *komisijā* ***daļēji******atbalstīts, iekļaujot komisijas priekšlikumā****.*

Nr.10 – Saeimas Nacionālās drošības komisijas priekšlikums – Papildināt 45. panta pirmo daļu ar 3.1punktu ieteiktā redakcijā.

*Priekšlikums* ***Nr.10*** *komisijā* ***daļēji******atbalstīts, iekļaujot komisijas priekšlikumā****.*

**J.Rancāns**pateicas visām amatpersonām un informē par pārtraukumu no 11.50 līdz plkst. 14.00.

**Sēdes turpinājums plkst. 14.00**

Nr.11 – Saeimas Nacionālās drošības komisijas priekšlikums – Papildināt 45. panta otro daļu pēc vārdiem “minētās iestādes” ar teikumu ieteiktā redakcijā.

J.Rancāns informē, ka šeit ir paredzēts, ka pieteikumu tiesā var iesniegt arī prokurors.

|G.Melnūdrim nav iebildumu.

**J.Rancāns** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.11*** *komisijā* ***atbalstīts****.*

Nr.12 – Saeimas Nacionālās drošības komisijas priekšlikums – Papildināt 45. pantu ar 3.1 un 3.2 daļu ieteiktā redakcijā.

**G.Melnūdrim** nav iebildumu, jo **“**Rīgas pilsētas Vidzemes priekšpilsētas tiesa” ir salāgots ar Biedrību un nodibinājumu likumu, lai visām partijām būtu viena tiesa. Iesaka atbalstīt TM 13. priekšlikuma redakciju, bet šo priekšlikumu atbalstīt daļēji, iekļaujot TM priekšlikumā.

**J.Rancāns** aicina deputātus daļēji atbalstīt šo priekšlikumu un veidot komisijas priekšlikumu.

*Deputātiem nav iebildumu.*

*Priekšlikums* ***Nr.12*** *komisijā* ***daļēji******atbalstīts, iekļaujot komisijas priekšlikumā****.*

**Nr.13** – Tieslietu ministrijas parlamentārās sekretāres I.Kronbergas priekšlikums – Papildināt likumu ar 45.1, 45.2 un 45.3 pantu ieteiktā redakcijā.

**D.Palčevska** informē, ka šis ir viss jau paredzēts Biedrību un nodibinājumu likumā, tādēļ pēc analoģijas piedāvā to iekļaut arī šajā likumā.

**G.Melnūdrim** nav iebildumu.

*Notiek sēdes dalībnieku diskusija par priekšlikumu.*

**J.Rancāns** aicina deputātus daļēji atbalstīt šo priekšlikumu un veidot komisijas priekšlikumu.

*Deputātiem nav iebildumu.*

*Priekšlikums* ***Nr.13*** *komisijā* ***daļēji******atbalstīts, iekļaujot komisijas priekšlikumā****.*

**D.Palčevska** norāda, ka no šā gada 1. augusta vairs nebūs Rīgas pilsētas Vidzemes priekšpilsētas tiesa, bet tās nosaukums mainīsies uz “ Rīgas pilsētas tiesa”, tādēļ būtu vajadzīgs pārejas regulējums.

**G.Melnūdris** iesaka veidot komisijas priekšlikumu par Pārejas noteikumu papildināšanu ar jaunu punktu.

**J.Rancāns** aicina deputātus atbalstīt komisijas priekšlikuma veidošanu JB nosauktajā redakcijā.

*Deputātiem nav iebildumu.*

***Deputāti atbalsta komisijas priekšlikuma veidošanu.***

Nr.14 – Ģenerālprokuratūras priekšlikums – Atzinums par Tieslietu ministrijas piedāvāto panta redakciju..

*Priekšlikums* ***Nr.14*** *komisijā* ***nav balsojams.***

J.Rancāns informē, ka visi priekšlikumi ir izskatīti.

J.Rancāns aicina deputātus balsot un atbalstīt likumprojektu kopumā otrajam galīgajam lasījumam.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – nav; atturas – nav; I.Klementjevs, A.Zakatistovs – nav sasniedzami.*

*Deputāti atbalsta likumprojekta virzīšanu otrajam lasījumam.*

**LĒMUMS:**

- atbalstīt likumprojektu “Grozījumi Politisko partiju likumā” (1431/Lp13) un virzīt to izskatīšanai Saeimas sēdē otrajā lasījumā.

**4. Dažādi.**

**J.Rancāns** informē par KNAB atsūtīto vēstuli ar lūgumu izveidot un iesniegt Saeimā komisijas iniciatīvu un rosināt ar Politisko partiju likumu saistītos grozījumus Politisko organizāciju (partiju) finansēšanas likumā. Šis likums ir piekritīgs Valsts pārvaldes un pašvaldības komisijai. Komisijai jāvienojas, vai veidot šo komisijas iniciatīvu.

Otrs jautājums, kas jānoskaidro, kas notiek ar deputātiem, kuri ievēlēti no konkrētās apturētās vai likvidētās partijas – cik saprotams, deputāts zaudē partiju, bet nezaudē mandātu (šāda mandāta zaudēšanas pamata SKR nav). Ja ir politiskā griba risināt šos jautājumus, tad tas jādara, verot vaļā attiecīgos likumus.

**G.Melnūdris** apstiprina komisijas priekšsēdētāja sacīto attiecībā par deputāta mandātu. Informē, ka Saeima 16. jūnijā skatīs Valsts pārvaldes un pašvaldības komisijā atbalstītos Priekšvēlēšanu aģitācijas likuma grozījumus – ja būs pozitīvs balsojums, tad tiks vērts vaļā arī Politisko organizāciju (partiju) finansēšanas likums. Uzskata, ka KNAB izstrādātais likumprojekts jāiesniedz izvērtēšanai Valsts pārvaldes un pašvaldības komisijai.

**I.Zelča** komentē iesniegto grozījumu nepieciešamību.

**G.Melnūdris** vēlreizuzsver, ka jāievēro prakse – likumprojekts jāiesniedz izvērtēšanai Valsts pārvaldes un pašvaldības komisijai. Tam būtu jābūt likumprojektu paketē kopā ar Priekšvēlēšanu aģitācijas likuma grozījumiem.

*Notiek deputātu diskusija par šo jautājumu.*

**LĒMUMS:**

- neatbalstīt likumprojekta “Grozījumi Politisko organizāciju (partiju) finansēšanas likumā” izskatīšanu un virzīšanu kā Saeimas Aizsardzības, iekšlietu un korupcijas novēršanas komisijas iniciatīvu.

**J.Rancāns** aicina deputātus uzdot sev interesējošos jautājumus.

**R.Bergmanis** interesējas, vai uz komisiju attieksies NATO samita lēmumu virzīšana Saeimai (ja vajadzēs parlamentā ratificēt Somijas un Zviedrijas uzņemšanu NATO)?

**A.Latkovskis** informē, ka starptautiskie līgumi ir piekritīgi Ārlietu komisijai.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 14.40.

Komisijas priekšsēdētājs J.Rancāns

Komisijas sekretārs E.Šnore

Protokolēja E.Kalniņa